逮简，莫名感仄，敬审起居康胜，横海功高，颂祝何既。逆贼金玉均穷窜，么魔死灰犹燃，勾结倭党，谋袭汉城，实由韩王自召，欲借一二小人，计诱擒杀，岂不谬妄？幸乱萌先觉，现办理稍已就绪 。然倭情狡诈，韩亦诡祟，究未可信，惟密自防备而已。操镇公牍，业已递交。大院画兰，渠近正心绪不佳，尚未动笔，迟当有以报命。张承业嗜酒而狂，容探在汉否，当即嘱染绘。吉云信亦已送交。渠前以事削职，现尚家居，亦殊可怜。肃此布覆，敬叩勋绥。余惟察照。世愚侄 袁世凯拜上十一月二十日